Nils Harald Opsahl

Nils Harald Opsahl (født 6. november 1959) er en norsk næringslivsleder fra Dokka i Oppland. Opsahl er utdannet cand.mag. fra universitetene i Oslo og Tromsø. Han har arbeidet i hovedsak ved norske hoteller, blant annet som restaurantdirektør ved Grand Hotel i Oslo, direktør ved Britannia Hotel i Trondheim samt ved flere hoteller i Tromsø. 

Opsahl har også vært lufthavnsjef ved Tromsø lufthavn og adm.dir. i Bladet Tromsø. Fra 2006 til 2015 var han direktør i  Nordic Gruppen med ansvaret for selskapets virksomhet i Tromsø, deriblant utviklingen av nye Prostneset. 

Han ble norsk sommeliermester i franske viner og brennevin i 1988, og norsk deltaker i VM samme år i et arrangement gjennomført av Sopexa.

Opsahl har utgitt boka To på reise om vin, mat og reise i Frankrike i 2001. Han produserte i 2008 vinen Fondateur sammen med vinhuset Auriol i Languedoc, og Bengt Markussen. Fra 2015 til 2018 var han Bailli for Nord-Norge i mat- og drikkeorganisasjonen.

Opsahl var kirkeverge i Tromsø 2016-2021. Han arbeider bl.a. som skribent og bloggforfatter av www.iprovence.no, et nettsted om kultur, mat og drikke i Provence.

Referanser 

Norske næringslivsledere
Personer fra Nordre Land kommune
Fødsler i 1959